CELEX: C2005/205/35
Language: el
Date: 2005-08-20 00:00:00
Title: Απόφαση του Πρωτοδικείου, της 15ης Ιουνίου 2005, στην υπόθεση T-7/04, Shaker di L. Laudato & C. Sas κατά Γραφείου Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα) (ΓΕΕΑ) (Κοινοτικό σήμα — Αίτηση καταχωρίσεως του κοινοτικού παραστατικού σήματος Limoncello della Costiera Amalfitana shaker — Το προγενέστερο εθνικό λεκτικό σήμα LIMONCHELO — Κίνδυνος συγχύσεως — Άρθρο 8, παράγραφος 1, στοιχείο β', του κανονισμού (ΕΚ) 40/94)

20.8.2005   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 205/20
            
         
      ΑΠΌΦΑΣΗ ΤΟΥ ΠΡΩΤΟΔΙΚΕΊΟΥ
   
   της 15ης Ιουνίου 2005
   στην υπόθεση T-7/04, Shaker di L. Laudato & C. Sas κατά Γραφείου Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα) (ΓΕΕΑ) (1)
   
   (Κοινοτικό σήμα - Αίτηση καταχωρίσεως του κοινοτικού παραστατικού σήματος Limoncello della Costiera Amalfitana shaker - Το προγενέστερο εθνικό λεκτικό σήμα LIMONCHELO - Κίνδυνος συγχύσεως - Άρθρο 8, παράγραφος 1, στοιχείο β', του κανονισμού (ΕΚ) 40/94)
   (2005/C 205/35)
   Γλώσσα διαδικασίας: η ιταλική
   Στην υπόθεση T-7/04, Shaker di L. Laudato & C. Sas, με έδρα το Vietri sul Mare (Ιταλία), εκπροσωπούμενη από τον δικηγόρο F. Sciaudone, κατά Γραφείου Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα) (ΓΕΕΑ) (εκπρόσωπος: M. Capostagno), ενώ αντίδικος κατά τη διαδικασία ενώπιον του τμήματος προσφυγών του ΓΕΕΑ υπήρξε η Limiñana y Botella, SL, με έδρα το Monforte del Cid (Ισπανία), που έχει ως αντικείμενο προσφυγή κατά της αποφάσεως του δευτέρου τμήματος προσφυγών του ΓΕΕΑ, της 24ης Οκτωβρίου 2003 (υπόθεση R 933/2002-2), σχετικά με διαδικασία ανακοπής μεταξύ Limiñana y Botella, SL και Shaker di L. Laudato & C. Sas, το Πρωτοδικείο (τρίτο τμήμα), συγκείμενο από τους M. Jaeger, Πρόεδρο, J. Azizi και E. Cremona, δικαστές, γραμματέας: B. Pastor, βοηθός γραμματέας, εξέδωσε, στις 15 Ιουνίου 2005, απόφαση με το ακόλουθο διατακτικό:
   
               1)
            
            
               Ακυρώνει την απόφαση του δευτέρου τμήματος προσφυγών του Γραφείου Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα) (ΓΕΕΑ) της 24ης Οκτωβρίου 2003 (υπόθεση R 933/2002-2) και τη μεταρρυθμίζει υπό την έννοια ότι η ασκηθείσα από την προσφεύγουσα προσφυγή ενώπιον του ΓΕΕΑ είναι βάσιμη και, κατά συνέπεια, η ανακοπή απορριπτέα.
            
         
               2)
            
            
               Καταδικάζει το ΓΕΕΑ στα δικαστικά έξοδα.
            
         
      (1)  EE C 59 της 6.3.2004